**În completarea unui cadou**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oglinda cerului e aburită

de răsuflarea sfinților din cer

ce te iubesc, soția mea iubită,

punând încă un an la acroter.

Stau sfinții la taifas de dimineață

ca să aleagă un cadou curat,

Dar nu găsesc ce ți-ar mai fi în viață

de trebuintă, suflet minunat!

Cu-o adiere ca de evantaie,

Ei redeschid al cerului hublou

și-au îmbrăcat în stropi curați de ploaie

a mea iubire dată drept cadou.

Să te urmeze-n viața dinainte

așa cum te-a urmat până acum.

Din bogăția unor simțăminte

să îți ofere al Raiului parfum.

Ți-au mai trimis a timpului putere

de-a prinde înc-o pană l-al tău zbor

să zbori ușor, urmând interna vrere

spre un destin pe visuri plutitor.

Dar tot ce n-a cuprins a lor gândire

Cu dragoste, iubire, îți doresc:

Un ”La Multi Ani!” cuprinși de izbândire,

flancați pe veci de-un sincer ”Te iubesc!”